als_Latn dik_Latn sag_Latn
- A jeni i kënaqur me atë çfarë morët nga transferta e Kukësit, duke pasur parasysh edhe specifikën e Kupës?
– Unë e konsideroj një rezultat pozitiv. Gjithçka është e hapur dhe e mendoj skuadrën tonë të avantazhuar, qoftë edhe për faktin që kemi edhe 90 minuta për të luajtur në shtëpi.
- Pse e quani veten të avantazhuar, kur në fund keni humbur dhe të mundni Kukësin është e vështirë edhe nëse e prisni në shtëpi?
– Meqenëse flasim për logjikën e Kupës, e rëndësishme është që kemi shënuar dhe me një fitore minimale në “Niko Dovana”, kuptohet pa pësuar shumë, mund të kalojmë në finale. Pra, ky është synimi ynë dhe ne jemi ende në lojë. Kemi luajtur me një nga skuadrat më të mira të vendit dhe kemi bërë mirë.
- Keni pësuar për herë të dytë, kur po luanit më mirë se kundërshtarët. A keni një koment më specifik?
– E keqja është që po vazhdojmë të humbasim shumë raste. Mjafton t’ju kujtoj ato të Samb, por edhe fati ka qenë kundër, sepse dy herë topi na është ndaluar nga shtyllat. Megjithatë nuk duhet të qahemi vetëm nga fati dhe kjo situatë duhet analizuar. Kjo është detyra ime dhe e stafit që më ndihmon.
- Keni ofruar spektakël, por a do të ishte më mirë të tregoheshit më pragmatistë?
– Në fushë ishin dy skuadra nga më të mirat e vendit dhe spektaklin ia kanë borxh tifozerisë. Por do të ishte mirë të ishim më shumë pragmatistë, pasi I kishim mundësitë të arrinim një rezultat më të favorshëm.
- Kanë shënuar dy mbrojtës, mos ka diçka që nuk po funksionon në sulmin tuaj?
– Më parë ndoshta u prishën ekuilibrat në sulm, por tashmë kam përshtypjen që po funksionon. Gjithsesi ka ende për të përmirësuar. Kështu, Samb lufton shumë, por duhet të menaxhojë më mirë energjitë e tij, pasi shpenzon shumë. Ndërsa Joel nuk po gjen dot vetveten, ose ndoshta i mungon goli, pasi ato të shënuara kundër Lushnjës nuk janë të mjaftueshëm. Megjithatë, do të ketë sërish mundësitë e tij.
Biturku: Një “humbje” e mirë0
- A jeni i kënaqur me atë çfarë morët nga transferta e Kukësit, duke pasur parasysh edhe specifikën e Kupës?
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn